CELEX: 62014TA0786
Language: et
Date: 2018-07-13 00:00:00
Title: Kohtuasi T-786/14: Üldkohtu 13. juuli 2018. aasta otsus – Bourdouvali jt versus nõukogu jt (Lepinguväline vastutus — Majandus- ja rahanduspoliitika — Küprose stabiilsustoetuse programm — EKP nõukogu otsus, mis käsitleb erakorralise likviidsusabi andmist Küprose Keskpanga taotlusel — Eurorühma 25. märtsi, 12. aprilli, 13. mai ja 13. septembri 2013. aasta Küprost puudutavad avaldused — Otsus 2013/236/EL — Küprose ja Euroopa stabiilsusmehhanismi vaheline konkreetseid majanduspoliitilisi tingimusi käsitlev 26. aprilli 2013. aasta vastastikuse mõistmise memorandum — Üldkohtu pädevus — Vastuvõetavus — Vorminõuded — Riigisiseste õiguskaitsevahendite ammendamine — Isikutele õigusi andva õigusnormi piisavalt selge rikkumine — Omandiõigus — Õiguspärane ootus — Võrdne kohtlemine)

1.10.2018   
            
            
               ET
            
            
               Euroopa Liidu Teataja
            
            
               C 352/29
            
         
      Üldkohtu 13. juuli 2018. aasta otsus – Bourdouvali jt versus nõukogu jt
      (Kohtuasi T-786/14) (1)
      
      ((Lepinguväline vastutus - Majandus- ja rahanduspoliitika - Küprose stabiilsustoetuse programm - EKP nõukogu otsus, mis käsitleb erakorralise likviidsusabi andmist Küprose Keskpanga taotlusel - Eurorühma 25. märtsi, 12. aprilli, 13. mai ja 13. septembri 2013. aasta Küprost puudutavad avaldused - Otsus 2013/236/EL - Küprose ja Euroopa stabiilsusmehhanismi vaheline konkreetseid majanduspoliitilisi tingimusi käsitlev 26. aprilli 2013. aasta vastastikuse mõistmise memorandum - Üldkohtu pädevus - Vastuvõetavus - Vorminõuded - Riigisiseste õiguskaitsevahendite ammendamine - Isikutele õigusi andva õigusnormi piisavalt selge rikkumine - Omandiõigus - Õiguspärane ootus - Võrdne kohtlemine))
      (2018/C 352/34)
      Kohtumenetluse keel: inglise
      
         Pooled
      
      
         Hagejad: Eleni Pavlikka Bourdouvali (Meneou, Küpros) ja 51 hagejat, kelle nimed on märgitud kohtuotsuse lisas (esindaja: barrister P. Tridimas)
      
         Kostjad: Euroopa Liidu Nõukogu (esindajad: A. de Gregorio Merino, E. Moro ja E. Chatziioakeimidou), Euroopa Komisjon (esindajad: J.-P. Keppenne, M. Konstantinidis ja L. Flynn), Euroopa Keskpank (esindajad: K. Laurinavičius ja M. Szablewska, keda abistas advokaat H.-G. Kamann), Eurorühm, keda esindab Euroopa Liidu Nõukogu (esindajad: A. de Gregorio Merino, E. Moro ja E. Chatziioakeimidou) ja Euroopa Liit, keda esindab Euroopa Komisjon (esindajad: J.-P. Keppenne, M. Konstantinidis ja L. Flynn)
      
         Ese
      
      ELTL artikli 268 alusel esitatud nõue hüvitada kahju, mis hagejatel on väidetavalt tekkinud järgmiste aktide tagajärjel: EKP nõukogu 21. märtsi 2013. aasta otsus, mis käsitleb erakorralise likviidsusabi andmist Küprose Keskpanga taotlusel; eurorühma 25. märtsi, 12. aprilli, 13. mai ja 13. septembri 2013. aasta Küprost puudutavad avaldused; nõukogu 25. aprilli 2013. aasta otsus 2013/236/EL, mis on adresseeritud Küprosele ning käsitleb spetsiifilisi finantsstabiilsuse ja jätkusuutliku majanduskasvu taastamise meetmeid (ELT 2013, L 141, lk 32); konkreetseid majanduspoliitilisi tingimusi käsitlev 26. aprilli 2013. aasta vastastikuse mõistmise memorandum, mis on sõlmitud Küprose Vabariigi ja Euroopa stabiilsusmehhanismi (ESM) vahel; samuti muud komisjoni, nõukogu, EKP ja eurorühma aktid ning käitumine, mis on seotud Küprose Vabariigile finantsabi andmisega.
      
         Resolutsioon
      
      
                  1.
               
               
                  Jätta hagi rahuldamata.
               
            
                  2.
               
               
                  Jätta Eleni Pavlikka Bourdouvali ja teiste hagejate, kelle nimed on esitatud lisas, kohtukulud nende endi kanda ja mõista neilt välja Euroopa Liidu Nõukogu, Euroopa Komisjoni ja Euroopa Keskpanga (EKP) kohtukulud.
               
            
         (1)  ELT C 73, 2.3.2015.